Ego Petrus Dei gratia S. Benigni Diuionensis Abbas Domini Lingonensis Episcopi vicarius, notum facio vniuersis, quòd Matthias filius Maioris de Chableia calumniabatur duas partes in decima de Ious, tandem verò recognouit, quod iniustè vexabat Ecclesiam S. Ioannis Reomensis super eadem decima, totámque calumniam guerpiuit,  si quid in ipsa decima iustè, vel iniustè habebat, vel habere debebat, totum ex integro prædictæ Ecclesiæ pro remedio animæ suæ,  antecessorum suorum liberè in eleemosynam tradidit  concessit. Fecit autem hoc apud Odunum grangiam de Rigneio coram his testibus. Testes, Hugo Abbas S. Ioannis Reomaensis, Vuillelmus de Quinceio, Hugo de Molendinis, Simon de Vezeliaco, Milo Prior de Ious. De Laicis, Martinus Pelliparius, Martinus Carnifex, Ioannes de puteo, Iterius Præpositus de Malleio, Rainaldus Bucherans vitricus eius, Humbaudus Miles, Laurentius,  Leodegarius, Famuli Abbatis. Vt verò hoc firmiùs staret,  quietiùs, fecit istud idem Matthias laude matris suæ Bonæ,  nepotum suorum Ioannis  Odonis qui apud Chableam laudauerunt, vbi coram eis eleemosyna ipsa recognita fuit,  recitata. Testes de laude ipsorum. Guarinus Cantor, Villelmus Brito, Magister Menardus, Huelierius Capellanus, Armannus Canonicus, Rodulfus Presbyter, Hugo de Nugle Miles, Arbertus Pannellus, Bertrandus de Ponte, Stephanus Godarz, Eruinus  Galterius Præpositi Erui, Martinus Buchars. Nobis etiam apud Castellionem quædam tractantibus accessit prædictus Matthias,  eleemosynam præscriptam se ita fecisse multis audientibus coram nobis recognouit, eámque in manu nostra posuit,  vt de illa Ecclesiam beati Ioannis inuestiremus,  chartam faceremus postulauit. Nos igitur per manum Vuillelmi de Quinceio Ecclesiam beati Ioannis de ipsa eleemosyna inuestiuimus,  vt eam in perpetuum liberè  quietè possideat præsentis Chartæ autoritate confirmamus. Si quis ergo contra eam ire tentauerit, nisi resipuerit,  emendauerit, anathema sit. Actum est hoc apud Castellionem anno ab Incarnatione Domini millesimo centesimo nonagesimo primo.